ms en en en en id en en fr ms ca id en en en id en en fr ms ca ms ms en id id id id id ms id id id id id id id id id id id id id ms id id id id ms id id ms id id ms en en en en de en en nl en en en en en en ms fr id it id fr en id ms en nl en id en so en id en pt en id id en en en en fa en en en en en en es en en ms en fr en en en en en id en en
Menghambarkan Kehebatan Sebuah Potensi – Saifulislam.Com
Wednesday , October 5 2022
Melawat The Palace of Versailles, Paris pada tahun 2001
“Saya hairan, bagaimana mereka boleh begitu terkesan dengan buku. Satu buku keluar, macam-macam perubahan berlaku!” saya memberikan komen tentang diskusi kami di dalam kelas.
Pagi itu, Prof. Abdullah al-Ahsan membawa kami kepada meneliti beberapa buku yang memberi impak sehingga mencetus perubahan kepada masyarakat Eropah. Setiap satu buku, seperti menandakan satu peralihan kepada Eropah dari satu era ke era yang berikutnya.
Bermula dengan Utopia (1516) oleh Thomas Moore, Discours de la methode (1637) oleh Rene Descartes dan Emile ou de l’Education (1762) oleh Jean-Jacques Rousseau, perjalanan kami diteruskan hinggalah ke era terbitnya buku Manifest der Kommunistischen Partei (The Communist Manifesto) (1848) oleh Friedrich Engels dan Karl Marx.
Setiap satu buku, menganjak Eropah ke era yang baru.
“Bagaimana boleh sebuah buku memberikan perubahan sehingga begitu? Itu yang menghairankan saya” saya cuba mendapatkan komen Prof. Abdullah al-Ahsan.
“Buku yang hebat, dibaca oleh pembaca yang hebat?” ringkas sahaja komen beliau.
Menarik juga jawapan Prof.
Tersenyum saya berfikir mengenainya.
Prof. pernah menyindir kami di dalam kelas semasa berbincang tentang kemunculan Girondin di Salon milik Madame Roland.
“Supaya kamu semua lebih faham tentang fungsi dan peranan Salon para Girondin ini, saya analogikan ia sebagai usrah kamu” kata Prof al-Ahsan.
“Bezanya, usrah para Girondin ini bertenaga. Mereka berbincang secara kritis dan perbincangan mereka mengubah sejarah”, ulas Prof. lagi.
Ya, kata kunci Prof ialah, menulis dengan kritis dan membaca dengan kritis.
MENJUMUDKAN BUKU YANG DINAMIK
Buku yang hebat, akan menjadi jumud, beku dan statik apabila ideanya dihafal oleh pembaca dengan hafalan semata. Idea yang hebat perlu merangsang pemikiran. Lalu mereka yang membacanya akan menjadi manusia dinamik dan bukannya statik.
Sejarah Eropah, terutamanya yang berkaitan dengan Revolusi Perancis memperlihatkan sekumpulan manusia yang begitu responsif terhadap buku dan idea. Sebuah buku sudah memadai untuk mengubah perjalanan sejarah.
Mengenangkan diskusi hari itu, saya tertarik kepada apa yang cuba diungkapkan oleh Fathi Aris Omar di dalam artikel klasiknya ‘Usrah Membodohkan Ahli?’ Usrah sepatutnya menjadi tempat menjana sesuatu yang asli. Keaslian idea tidak semestinya dengan menafikan apa yang telah ada, tetapi harus terbit dari kesimpulan faham, bukan penghafalan tahu.
Sudah tentu, ada 1001 kumpulan tempat manusia berkumpul. Tetapi usrah duduk di kelasnya tersendiri. Usrah mendefinisikan dirinya sebagai tempat berkumpul amilin, pejuang Islam, yang bekerja untuk memenangkan Islam. Maka usrah mesti menjadi tempat yang kritis. Majlis lahir idea yang mengubah, bukan mengangguk mengiyakan idea-idea warisan.
Antara faham dan tahu, ada bezanya. Tahu hanya proses mengutip bahan. Namun faham adalah hikmah yang terbit daripada apa yang kita tahu. Hikmah itu adalah buah fikiran yang menepati sasaran dan keperluan.
Saya kira, pandangan Fathi Aris Omar susah direnung isi kandungannya jika pembaca membacanya dengan paradigma yang defensif, mahu mempertahankan apa yang kita percaya, tanpa membuka ruang muhasabah. Idea beliau juga tidak boleh dimanfaatkan jika kita-kita ini sudah muktamad berpegang pada satu imej tentang beliau yang menjadikan kita tidak jujur dalam menilai.
Saya mengambil risiko untuk menyatakan persetujuan saya dengan jelas, betapa temubual bertajuk ‘Intelektualisme Melayu, Pertarungan Wacana Agama dan Budaya Politik Malaysia‘ telah menyebabkan saya lemah lutut apabila akhirnya apa yang terbuku di hati saya, terungkap dengan begitu tepat oleh Fathi Aris Omar. Saya katakan ia suatu risiko, kerana saya dikelilingi oleh mereka yang sudah ada keputusan mengenai beliau, sehingga saya sendiri lambat mengambil peluang memanfaatkan ketajaman minda dan penanya.
Belenggu tebal yang membekukan impian amilin-amilin gerakan Islam.
TULISKAN IDEA KAMU SENDIRI
Itulah yang saya serukan kepada peserta Simposium Intelek Muda Islam suatu ketika dahulu, “tulislah Petunjuk Sepanjang Jalan kamu sendiri. Tulislah Ma Za Ya’ni kamu sendiri!”
Apa yang saya maksudkan dengan seruan ini ialah supaya kehebatan buku Sayyid Qutb dan Fathi Yakan itu, jangan dihambarkan oleh ketumpulan minda kita membacanya. Sayyid Qutb telah menempuh satu perjalanan yang panjang, dari loceng gereja atas kematian Hasan al-Banna, hingga terpenjara di atas jalan yang sama. Hasil menceburkan diri kepada realiti, terhasillah buku sehebat Petunjuk Sepanjang Jalan, iaitu kombinasi ilmu, analisa, pengalaman dan cita-cita Sayyid Qutb.
Memang hebat. Sehingga Sayyid Qutb ungkapkan di muqaddimah Tafsirnya, “kemanisan hidup di bawah lembayung al-Quran, tidak dapat diketahui rasanya melainkan oleh orang yang menjamahnya”
Soalnya, mampukah anda yang membaca Tafsir fi Dhilal al-Quran merasai apa yang dirasai oleh Sayyid Qutb, jika pembacaan kita terhadap gagasannya hanya berupa sebuah hafalan. Kehebatan kita pula ditonjolkan hanya pada keupayaan kita menaqalkan sebanyak mungkin ungkapan-ungkapan manusia hebat itu.
Tambahan pula, menjelang era jaringan sosial hari ini, anak-anak muda yang dikurniakan rahmat untuk keluar daripada belenggu kejumudan usrah, berekreasi seperti pengunjung pasar raya. Mereka mengadakan window shopping terhadap idea-idea di rak pameran.
Yang ini bagus, yang itu tidak bagus.
Namun kebagusan itu masih menanti sebuah hasil.
Previous Ramadan Bulan Mengasah Gergaji
Next ‘Adams’ Before Adam?
Bacaan Untuk Guru Baharu
Bolehkah Murid Finnish Ketawa Dengan Jenaka Bahasa Arab?
15 Keburukan Sistem Pendidikan di Finland Bagi Yang Mencari Keburukannya
Generasi Hilang di Depan Mata
Istilah ‘Generasi Yang Hilang’ asalnya timbul ekoran daripada laporan UNICEF pada November 2020 yang lalu. …
12/07/2013 at 5:52 AM
Revolusi di Malaysia dapat berlaku sekiranya terjadi peralihan kuasa kerajaan pusat. Give back the power to the people.
12/07/2013 at 11:34 AM
Ya ke semudah itu?
12/07/2013 at 7:06 AM
assalamualaikum ustaz..artikel yang bagus. masalah utama dalam kalangan umat islam di tanah air ini (khususnya Melayu) adalah kegagalan kita berfikir.kegagalan kita berfikir itu banyak faktor terjadinya perkara ini.tapi yang paling jelas adalah kerana wujudnya satu suasana dan sistem yang membunuh keinginan masyarakat kita untuk berfikir.suasana itu telah membunuh kemandirian kita sebagai manusia sebenarnya!
artikel yang bagus.semoga ustaz terus menyumbang .insya-Allah akan ada anak2 muda yang terkesan.
Leave a Reply to Umar Cancel reply
Your email address will not be published. Required fields are marked *
This site uses Akismet to reduce spam. Learn how your comment data is processed.
Follow me on Twitter
FB My Learning Journey
Arkib Mengikut Tahun Select Month July 2022  (2) June 2022  (1) May 2022  (4) March 2022  (2) February 2022  (3) January 2022  (3) December 2021  (5) November 2021  (2) October 2021  (3) September 2021  (2) July 2021  (2) May 2021  (3) April 2021  (2) March 2021  (7) January 2021  (6) December 2020  (1) November 2020  (5) September 2020  (1) August 2020  (1) June 2020  (9) May 2020  (8) April 2020  (10) March 2020  (10) February 2020  (4) January 2020  (3) December 2019  (1) November 2019  (1) October 2019  (4) September 2019  (1) August 2019  (3) July 2019  (3) June 2019  (4) May 2019  (8) April 2019  (7) March 2019  (9) February 2019  (6) January 2019  (1) December 2018  (5) November 2018  (1) October 2018  (4) September 2018  (4) August 2018  (4) July 2018  (3) June 2018  (1) May 2018  (20) April 2018  (12) March 2018  (3) February 2018  (4) January 2018  (5) December 2017  (2) November 2017  (1) October 2017  (2) September 2017  (5) August 2017  (2) July 2017  (2) June 2017  (5) May 2017  (4) April 2017  (2) March 2017  (5) February 2017  (3) January 2017  (1) December 2016  (4) November 2016  (2) October 2016  (2) September 2016  (1) August 2016  (1) July 2016  (3) June 2016  (1) May 2016  (2) April 2016  (7) February 2016  (1) January 2016  (1) November 2015  (2) October 2015  (1) September 2015  (1) August 2015  (2) July 2015  (3) June 2015  (4) May 2015  (5) April 2015  (1) March 2015  (5) February 2015  (6) January 2015  (10) December 2014  (12) November 2014  (9) October 2014  (4) September 2014  (2) August 2014  (1) July 2014  (11) June 2014  (7) May 2014  (10) April 2014  (14) March 2014  (7) February 2014  (18) January 2014  (22) December 2013  (7) November 2013  (8) October 2013  (3) September 2013  (1) August 2013  (1) July 2013  (21) June 2013  (1) May 2013  (1) April 2013  (4) March 2013  (24) February 2013  (5) January 2013  (7) December 2012  (11) November 2012  (13) October 2012  (16) May 2012  (1) June 2011  (1) February 2010  (4) January 2010  (4) September 2009  (6) August 2009  (1) July 2009  (1) June 2009  (1) May 2009  (1) April 2009  (1) February 2009  (1) December 2008  (1) November 2008  (1) October 2008  (3) September 2008  (2) July 2008  (2) May 2008  (1) April 2008  (1) March 2008  (2) December 2007  (4) October 2007  (2) September 2007  (5) July 2007  (1) June 2007  (1) May 2007  (1) April 2007  (2) March 2007  (1) June 2006  (2) May 2006  (1) October 2005  (3) September 2005  (1) August 2005  (1) September 7  (1)
Ikuti Perkongsian Saya di Youtube
Powered by WordPress | Designed by TieLabs
Saifulislam.Com © Copyright 2022, All Rights Reserved